  Анжелика Тихонова корреспондент 16-тӥ оштолэзьлы Удмуртиын коронавирус инфекциен 68 выль черламъёсты пусйизы. Выль висисьёс пӧлын 14 аресозь ньыль пиналъёс но 65 арессэс ортчем 12 кунмуртъёс. Со сярысь элькунысь оперативной штаб ивортӥз. Ижкарын 35 улӥсьёс черлазы, Ува ёросын – куать, Глазкарын – вить, Дэри ёросын – ньыль, Алнаш ёросын, Сарапулын – быдэн куинь, Глаз, Кез, Юкаменск, Эгра ёросъёсын – быдэн кык, Воткаын, Балезино, Дэбес, Шаркан ёросъёсын – быдэн одӥг. 78 адями йӧназ Туннэ нуналлы Удмуртиын выль коронавирус инфекциен черлан 31 сюрс 937 учыр лабораториосын зэматэмын. 28 сюрс 497 адями йӧназ, 402 мурт кулӥз. Та дыре 64 висисьёслэн тазалыксы секыт лыдъяське. Элькунын выль коронавирус инфекцилы 1 миллион 13 сюрс 868 эскеронъёс ортчытӥзы, берло нуналскын – 3 сюрс 408. 16-тӥ оштолэзьлы Удмуртиын 66 сюрс 92 адями коронавируслэсь прививка пуктӥз, со пӧлысь 41 сюрс 420-ез кыкетӥ люкетсэ но басьтӥзы ни. Тегъёс: Ижкар Удмуртия коронавирус тазалыкезутён  